CELEX: 32022R0487
Language: sl
Date: 2022-03-21 00:00:00
Title: Izvedbena uredba Komisije (EU) 2022/487 z dne 21. marca 2022 o odobritvi spremembe specifikacije proizvoda za ime, vpisano v registru zaščitenih označb porekla in zaščitenih geografskih označb, ki ni manjša („Raschera“ (ZOP))

28.3.2022   
               
               
                  SL
               
               
                  Uradni list Evropske unije
               
               
                  L 100/4
               
            
         IZVEDBENA UREDBA KOMISIJE (EU) 2022/487
         z dne 21. marca 2022
         o odobritvi spremembe specifikacije proizvoda za ime, vpisano v registru zaščitenih označb porekla in zaščitenih geografskih označb, ki ni manjša („Raschera“ (ZOP))
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
         ob upoštevanju naslednjega:
         
                     (1)
                  
                  
                     Komisija je v skladu s prvim pododstavkom člena 53(1) Uredbe (EU) št. 1151/2012 proučila zahtevek Italije za odobritev spremembe specifikacije za zaščiteno označbo porekla „Raschera“, registrirano v skladu z Uredbo Komisije (ES) št. 1263/96 (2), kakor je bila spremenjena z Izvedbeno uredbo (EU) št. 1086/2013 (3).
                  
               
                     (2)
                  
                  
                     Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2), točka (a), navedene uredbe zahtevek za spremembo objavila v Uradnem listu Evropske unije (4).
                  
               
                     (3)
                  
                  
                     Komisija je 19. februarja 2021 prejela dopis, s katerim je fizična oseba s prebivališčem v Italiji nasprotovala odobritvi spremembe. Ista fizična oseba je nato 8. novembra 2021 poslala drugi dopis, v katerem so bili priloženi dodatni elementi zoper spremembo.
                  
               
                     (4)
                  
                  
                     V skladu z drugim pododstavkom člena 51(1) Uredbe (EU) št. 1151/2012 so fizične ali pravne osebe, ki imajo pravni interes, s prebivališčem ali sedežem v državi članici, iz katere je bil zahtevek posredovan, izključene iz postopka ugovora, saj so že imele možnost sodelovati v nacionalnem postopku ugovora v skladu s členom 49(3) Uredbe (EU) št. 1151/2012. Zato se šteje, da so dopisi v zvezi z ugovori, ki jih pošlje fizična oseba s prebivališčem v Italiji, nedopustni.
                  
               
                     (5)
                  
                  
                     Glede na navedeno Komisija meni, da je treba odobriti spremembe specifikacije za zaščiteno označbo porekla „Raschera“ –
                  
               SPREJELA NASLEDNJO UREDBO:
         
            Člen 1
            Sprememba specifikacije, objavljena v Uradnem listu Evropske unije v zvezi z imenom „Raschera“ (ZOP), se odobri.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. marca 2022
            
               
                  Za Komisijo
               
               
                  v imenu predsednice
               
               Janusz WOJCIECHOWSKI
               
                  član Komisije
               
            
         
         
            (1)  UL L 343, 14.12.2012, str. 1.
         
            (2)  Uredba Komisije (ES) št. 1263/96 z dne 1. julija 1996 o dopolnitvi Priloge k Uredbi (ES) št. 1107/96 o registraciji geografskih označb in geografskega porekla po postopku iz člena 17 Uredbe (EGS) št. 2081/92 (UL L 163, 2.7.1996, str. 19).
         
            (3)  Izvedbena uredba Komisije (EU) št. 1086/2013 z dne 30. oktobra 2013 o odobritvi večje spremembe specifikacije za ime, registrirano v registru zaščitenih označb porekla in zaščitenih geografskih označb [Raschera (ZOP)] (UL L 293, 5.11.2013, str. 26).
         
            (4)  UL C 439, 29.10.2021, str. 19.